**Formálódó énünk című egyéni kiállítás**

Ale Ildikó festőművész témaválasztásaiban következetesen jelenik meg a költészet és a zene világa, valamint az érzelmek, emberi kapcsolatok kifejezhetősége. A jelenlegi anyag nagy része új műveket tartalmaz. Összeállításában a művész kiemeli azokat a társművészeti kulturális értékeket, melyek értelmezése és vizuális leképezése számára fejlődést jelentett alkotói személyiségének és műveltségének formálódásában. A tárlat elnevezését egy friss, öt műből álló sorozat címére építi, mely elvont módon mesél egyéniségünket érintő folyamatokról.

Ale Ildikó 2003-óta tagja a Magyar Alkotóművészek Országos Egyesülete képzőművész tagozatának. Több országos és nemzetközi csoportos tárlaton vesz részt műveivel. Szeged Megyei Jogú Város Alkotói díját háromszor nyerte el. Az Art Hotel Szeged tereiben, 2013-ban Tájemlékektől az Álom lapokig című önálló, öt hónapon át tartó művészeti projektjét valósította meg a tematikus tárlataihoz kapcsolódó előadások szervezésével és a látogatóközönség interaktív bevonásával. A Moholy-Nagy Művészeti Egyetem múzeumi menedzser szakirányú továbbképzésén kiváló eredménnyel szerzett diplomát. Publikációi online kulturális folyóiratokban és múzeumi szakmai online felületeken jelennek meg. A Montázs Vizuális Műhely vezetője. Grafika- és festészet oktatói munkája sikeres felvételt biztosít tanítványainak. 2009-2018 között a REÖK tárlatvezetője, múzeumpedagógus szakembere.

Képei létrehozásánál elsősorban a társművészetek ihletadó kölcsönhatása, a zene és a költészet, valamint az érzelmek, vizuális jelenségek megjelenítése foglalkoztatja. Kiemelten kezeli egyéni kiállításai megrendezését, ahol gyakran tart interaktív tárlatvezetéseket az érdeklődőknek.

Művei intézményi- és magántulajdonban egyaránt megtalálhatók.

Megnyitó időpontja**: 2024.01.22. hétfő, 11.00**

Szervező és helyszín:

**Szegedi SZC Kőrösy József Közgazdasági Technikum, Kék terem kiállító galéria,**

**6720 Szeged, Stefánia 14.**

Telefon: 62-547-157, Weboldal: www.korosy.hu, E-mail: [info.korosy@korosy.hu](mailto:info.korosy@korosy.hu)

A kiállítás megtekinthető:

**2024. február 02-ig**

**Nyitva tartás: H-CS: 8 -14.30, P: 8-13.00**

A tárlatot megnyitja:

**Dr. Nádudvari Gabriella**

adjunktus

SZTE JGYPK Alkalmazott Egészségtudományi és Környezeti Nevelés Intézet

Köszöntőt mond:

**Farkasné Székely Angéla**

igazgató

Szegedi SZC Kőrösy József Közgazdasági Technikum

Zenei közreműködő:

**Farkas Mirella**

csellótanár, mesterpedagógus

Esemény: <https://www.facebook.com/events/752637766911351?active_tab=about>

Ale Ildikó: [montazsvizualismuhely@gmail.com](mailto:montazsvizualismuhely@gmail.com)

Honlap: [www.aleatelier.hu](http://www.aleatelier.hu)